נורמן בל גדס

נורמן בל גדס
ה[[לוגו שבל גדס עיצב לעצמו]]
רחוב בעיר העתיד, פרט מתוך "פיוצ'רמה", [[1939]]
נורמן בל גדס (באנגלית: Norman Bel Geddes; 27 באפריל 1893 - 9 במאי 1958) היה מעצב תעשייתי, מעצב תפאורה ועתידן בתחום התחבורה.

==תולדות חייו==
גדס נולד כנורמן מלנטון גדס (Norman Melancton Geddes) במישיגן וגדל באוהיו. הוא למד במכון לאמנות בקליוולנד ולאחר מכן בשיקגו.

לאחר נישואיו להלן בל שנידר (Helen Belle Schneider) ב-1916, שינו השניים את שם משפחתם לבל-גדס. בתם היא השחקנית ברברה בל גדס.

גדס החל את הקריירה של כמעצב תפאורות לתיאטרון בלוס אנג'לס ולאחר מכן כמעצב תפאורות למטרופוליטן אופרה בניו יורק. הוא עבד גם בעיצוב תפאורות למחזות זמר בברודוויי, חלקם בהפקת פלורנץ זיגפלד ועבד עם הבמאי מקס ריינהרדט. בשנים אלה הושפע מן האדריכלות של פרנק לויד רייט ואריך מנדלסון.

בשנת 1927 פנה לעיצוב תעשייתי והיה מבין הראשונים שאימצו את קו הסטרים ליין למוצרי צריכה. בין היתר למד את נושא האווירודינמיקה ועיצב מכונית דמוית טיפת מים עבור גרהם-פייג', עיצובים למוצרי החשמל של חברת פילקו ואת הסיפולוקס Soda King Syphon. ספרו Horizons ("אופקים") מ-1932 ומאמרו מ-1934, Streamling, הכו גלים והגדירו במידה רבה את "סגנון העיצוב של שנות השלושים בארצות הברית".

כבר בשנת 1929 יצר את אחד העיצובים העתידניים השאפתניים ביותר, מטוס ענק בעל תשעה מפלסים (בגודל כפול מ-בואינג 747) להטסת 606 נוסעים במקבילה השמיימית לספינת תענוגות. המטוס, שלא נבנה מעולם, כונה "Airliner No. 4" והיה אמור לכלול, לפי התכנון, אולם נשפים, קולנוע, מסעדות ועוד.

בשנת 1939 עיצב את ביתן ג'נרל מוטורס ביריד העולמי של ניו יורק, שהתמה שלו הייתה "עיר העתיד" פיוצ'רמה (Futurama). גדס הרחיב בתערוכה זו את חזונו לעיר עתידנית אותה עיצב כבר ב-1936 וקרא לה מטרופוליס 1960. חידושו העיקרי היה הצגת מחלף בכביש מהיר עירוני. כמו כן הציג בתערוכה רעיון לתאורת-כביש על ידי שפופרות המוטמעות בכביש עצמו ושילוב יעיל ומודרני בין מסופי תחבורת אוטובוסים, רכבות ותעופה במסגרת מודל שדה התעופה על עיר העתיד.

ספרו Magic Motorways ("כבישים מהירים קסומים") מ-1940 הציג בפירוט את רעיונו לנתיבים מהירים פנים-עירוניים ("אין כל סיבה שנהג בכביש מהיר הנכנס לעיר יאט את מהירותו יותר מאשר טייס החולף מעליה"). 

בשנת 1944 עיצב את המארז החיצוני של המחשב הראשון "סימן 1", מתוצרת יבמ, לבקשתו של נשיא החברה, תומאס ווטסון (המארז, שהוגדר "יפהפה", אבד). אנשי אוניברסיטת הרווארד, שהזמינו את המחשב, ראו בעיצוב המארז בזבוז כספים שיכלו להיות מושקעים בכוח חישוב.

==לקריאה נוספת==
* [https://web.archive.org/web/20100612153657/http://www.hrc.utexas.edu/collections/performingarts/holdings/topics/set/belgeddes/bibliography/ ביבליוגרפיה על גדס וכל כתביו] באתר אוניברסיטת טקסס 
* [http://www.archive.org/details/miracleintheeven010983mbp הטקסט המלא של "נס בערב", האוטוביוגרפיה של בל גדס] 
* [http://www.archive.org/details/horizons00geddrich הטקסט המלא של "אופקים"] 
* [http://www.archive.org/details/magicmotorways00geddrich הטקסט המלא של "כבישים מהירים קסומים"] 
<div style="direction: ltr;">
* Marchand, Roland."The Designers Go to the Fair, II: Norman Bel Geddes,the General Motors 'Futurama,' and the Visit-to-the-Factory Transformed." Design History:An Anthology. Ed. Dennis Doordan. Cambridge, MA:MIT press, 1995. 103-121.
* Cogdell, Christina. "The Futurama Recontextualized: Norman Bel Geddes's Eugenic World of Tomorrow." American Quarterly 52: 2 (2000): 193-245. 
</div>

==קישורים חיצוניים==

* [http://www.amalnet.k12.il/sites/art/show_item.asp?item=arty0033&type=creator מפגשים מן הסוג החזותי] 
* [http://www.designophy.com/designpedia/article.php?UIN=1000000065&sec=designer מאמר אודות גדס ועיצוביו מאנציקלופדיית העיצוב] 
* [http://www.coachbuilt.com/des/b/bel_geddes/bel_geddes.htm אוסף מאמרים ביוגרפיים] 
* [http://www.columbia.edu/cu/gsapp/projs/call-it-home/html/chapter10.1.html תיעוד תערוכת פיוצ'רמה] "אופקים ודרכים מהירות" 
* [http://www.archive.org/details/ToNewHor1940 "לאופקים חדשים"] - סרט המתאר את חזונו של גדס
* [https://web.archive.org/web/20100607210055/http://www.hrc.utexas.edu/collections/performingarts/holdings/topics/set/belgeddes/ אודות עבודתו כמעצב תפאורה] באתר אוניברסיטת טקסס 
* [https://web.archive.org/web/20151224022227/http://www.hrc.utexas.edu/press/releases/2002/nr040102belgeddes.html אודות כלי רכב עתידני שתכנן] באתר אוניברסיטת טקסס 
* 

==הערות שוליים==

קטגוריה:מעצבים אמריקאים
קטגוריה:מעצבי במה
קטגוריה:עתידנים אמריקאים
קטגוריה:מעצבים תעשייתיים אמריקאים
קטגוריה:בוגרי המכון לאמנות של קליבלנד
קטגוריה:אישים שהונצחו על בולי ארצות הברית
קטגוריה:אמריקאים שנולדו ב-1893
קטגוריה:אמריקאים שנפטרו ב-1958